**Poziv za učenike za sudjelovanju u programu Erasmus+**

**UMJETNICI ZA UMJETNIČKO OBRAZOVANJE**

***Opis projekta i ciljevi:***

Hrvatsko društvo likovnih umjetnika Zagreb (HDLU) je krovna strukovna udruga za likovne i multimedijalne umjetnike osnovana 1868. godine i okuplja oko 1.600 članova iz cijele Hrvatske. S ciljem obilježavanja 150 godina djelovanja, HDLU Zagreb je pokrenuo projekt **UMJETNICI ZA UMJETNIČKO OBRAZOVANJE** koji se u **cijelosti financira u okviru EU projekta Erasmus+.**

U projektu, HDLU surađuje sa 5 škola iz Hrvatske:

* Škola primijenjene umjetnosti i dizajna, Zagreb
* [Škola primijenjene umjetnosti i dizajna Osijek](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=0CB8QFjAAahUKEwjJ4dih5_jHAhUHThQKHfLcBsg&url=http%3A%2F%2Fwww.umjetnicka-skola-osijek.hr%2F&usg=AFQjCNHhj-5XkreaUZdz2hMQsBSbKvajVA&sig2=tJ620w-NiK-x8QTsz3EHOQ)
* Škola primijenjene umjetnosti i dizajna, Pula
* Škola likovnih umjetnosti, Split
* Škola za primijenjenu umjetnost u Rijeci

Kroz projekt će se učenicima tih škola usmjerenja **slikarski ili kiparski dizajner** **stručno usavršavanje u Austriji (Graz)** u **trajanju od 14 dana** u obliku **radnog iskustva** sa stranim umjetnikom u njegovom ateljeu (oko 2 učenika istovremeno kod 1 mentora) i **kulturološkog programa** u Grazu. Mobilnost se planira odviti u terminu 15.- 28.2.2015.

Svrha projekta je **dodatno usavršiti stečena znanja učenika** te ih pripremiti za tržište rada. Cilj je učenike učiniti **konkurentnijima pri upisu na fakultet** i/ili pri budućem zaposlenju u struci. Također, kroz projekt učenicima se želi ponuditi **mogućnost iskustva rada u inozemstvu**, usavršavanje **stručnog stranog jezika** te upoznavanje **novih kultura.** Iskustvo predstavlja i doprinos **osamostaljenju** i razvoju **snalažljivosti** učenika u novim situacijama.

***Koji se troškovi pokrivaju?***

HDLU Zagreb će **osigurati pokrivanje sljedećih troškova**:

* trošak **puta** javnim prijevozom, povratno putovanje
* trošak **smještaja** (dijeljene sobe sa ostalim učenicima iz svoje škole, hostelski smještaj)
* trošak **hrane** (plaćeni obroci: doručak i večera. Ručak plaćen ili džeparac za 3 obroka dnevno)
* **mentora** i **materijal** za rad tijekom usavršavanja
* **kulturološki** program
* **putno** osiguranje

u okviru maksimalnih iznosa odobrenih u okviru EU projekta.

Uz učenike, HDLU Zagreb će osigurati troškove **1 osobi u pratnji** za cijelu grupu učenika iz škole. Osoba u pratnji je nastavnik škole prema odabiru unutar škole.

*Od čega se sastoji mobilnost?*

**Mobilnost se sastoji od:**

(a) **10 dana stručne prakse** u umjetničkom ateljeu pod direktnim nadzorom mentora-umjetnika gdje učenici asistiraju u poslovima vezanim uz produkciju slike odnosno skulpture. Očekuje se komunikacija s mentorom na engleskom jeziku.

**SADRŽAJ PRAKSE ZA KIPARSKE DIZAJNERE**: izrada konstrukcije za skulpturu, nabacivanje gline na konstrukciju, gruba modulacija, lijevanje u gips (izrada pozitiva i negativa), održavanje gline, patiniranje, obrada materijala, priprema za reljefe, održavanje alata za rad, sudjelovanje u umjetničko-kreativnom procesu i sl..

(b) **2 dana kulturoloških aktivnosti**: organizirani posjeti muzejima i galerijama, organizirani razgled grada uz lokalnog vodiča.

***Kako će se odabirati učenici za sudjelovanje u projektu?***

Odabir učenika vršit će se prema sljedećoj proceduri:

1. škola objavljuje Poziv na iskaz interesa učenicima na web stranicama škole i satu razredne nastave te predstavlja mogućnost mobilnosti na roditeljskim sastancima;
2. svaki učenik koji je zainteresiran i zadovoljava kriterije može se prijaviti za sudjelovanje
3. škola uspostavlja *Odbor za odabir učenika.*
4. Odbor vrednuje prijavljene učenike prema sljedećim kriterijima:

(a) **kvaliteta umjetničkog izričaja i dosadašnjeg stručnog rada** - prema umjetničkoj mapi

(b) **poznavanje engleskog jezika** - prema ocjeni u dosadašnjem školovanju

(c) **uzorito ponašanje** - uvid u neopravdane sate i opomene te opći dojam nastavnika.

1. Odbor će objaviti listu odabranih učenika u Školi za primijenjenu umjetnost u Rijeci (na oglasnoj ploči) najkasnije do 28.10.2015.
2. Odbor će odabrati najviše **5** učenika i 2 učenika za listu čekanja, u slučaju odustajanja.

***Koje su obaveze učenika?***

Svaki učenik dužan je:

* potpisati **policu osiguranja**
* potpisati **Ugovor o dodjeli financijske potpore** (potpisuju roditelji i učenici)
* prije odlaska na mobilnost potpisati **Sporazum o učenju** u kojem je definiran plan stručne prakse i obaveze učenika i mentora
* redovito **sudjelovati u praksi i na organiziranim kulturnim aktivnostima** u punom trajanju aktivnosti
* komunicirati s mentorima i nastavnicima u pratnji
* učenici se potiču da fotografije sa boravka na mobilnosti stave na Facebook stranicu koja će pratiti provedbu projekta
* po završetku prakse podnijeti **Izvješće sudionika** kojim ocjenjuje projekt.

***Što će učenici dobiti nakon mobilnosti?***

Učenici će dobiti:

* potvrdu o sudjelovanju u projektu izdanu od HDLU Zagreb na hrvatskom jeziku
* certifikat Europass Mobility kojim dokazuju provedenu mobilnost i stečena znanja